REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj: 06-2/268-17

3. decembar 2017. godine

B e o g r a d

ZAPISNIK

32. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 2. DECEMBRA 2017. GODINE

Sednica je počela u 10,00 časova.

Sednici je predsedavala dr AleksandraTomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Srbislav Filipović, Milorad Mijatović, Milan Lapčević, Vojislav Vujić i Zoltan Pek

Sednici su prisustvovali zamenici članova Odbora: Duško Tarbuk (zamenik Olivere Pešić) i Snežana B. Petrović (zamenik Mome Čolakovića).

Sednici nisu prisustvovali članovi Odbora: Dušan Bajatović, Zoran Krasić, Milorad Mirčić, Saša Radulović, Goran Ćirić, niti njihovi zamenici.

Sednici su prisustvovali Goran Petrović, zamenik predsednika Saveta Regulatornog tela za elektronske medije i Rastko Stefanović, načelnik finansijske službe Regulatornog tela za elektronske medije.

Na predlog predsednika, Odbor je većinom glasova, utvrdio sledeći

D n e v n i r e d:

 1.Utvrđivanje Predloga odluke o davanju saglasnosti na Finansijski plan Regulatornog tela za elektronske medije za 2017. godinu, broj 400-524/17 od 1. marta 2017. godine.

 Pre prelaska na rad po utvrđenom dnevnom redu Odbor je jednoglasno usvojio zapisnik sa 30. sednice Odbora.

 Goran Petrović i Rastko Stefanović, predstavnici Regulatornog tela za elektronske medije, upoznali su članove i zamenike članova Odbora sa sadržinom predloženog akta.

 U diskusiji su učestvovali narodni poslanici Vojislav Vujić, Milan Lapčević i Milorad Mijatović

 Nakon zaključenja diskusije, Odbor je većinom glasova (sa jedanaest glasova „za“, jedan član Odbora nije glasao) utvrdio Predlog odluke o davanju saglasnosti na Finansijski plan Regulatornog tela za elektronske medije za 2017. godine.

 Odbor je jednoglasno odlučio da predloži Narodnoj skupštini da Predlog odluke razmotri po hitnom postupku, u skladu sa članom 167. Poslovnika Narodne skupštine.

 Za predstavnika Odbora na sednici Narodne skupštine određena je dr Aleksandra Tomić, predsednik Odbora.

 Sednica Odbora je zaključena u 10,25 časova.

 Sednica je tonski snimana.

 SEKRETAR PREDSEDNIK

 Ljiljana Miletić Živković dr Aleksandra Tomić